《伐双谷》
宋代·苏辙

芳兰非不嘉，当门自宜锄。
矧此恶木阴，久妨长者车。
仆夫砺寻恶，告我日方除。
久持不忍意，柯条益扶疏。
植根虽云固，伐去曾须臾。
我涂虽不宽，出入自有余。
开门听还往，并纳贤与愚。
荒秽一朝尽，来者皆虚徐。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。